b'\n_START_ARTICLE_\nKfar Yona\n_START_SECTION_\nMaantiede\n_START_PARAGRAPH_\nKfar Yona sijaitsee Keski-Israelissa noin 7 kilometrin p\xc3\xa4\xc3\xa4ss\xc3\xa4 Netanyan kaupungista it\xc3\xa4\xc3\xa4n.\n_START_SECTION_\nHistoria\n_START_PARAGRAPH_\nKfar Yona perustettiin vuonna 1932. Sen ensimm\xc3\xa4iset asukkaat olivat juutalaisia maanviljelij\xc3\xb6it\xc3\xa4 Ness Zionasta. Nimens\xc3\xa4 paikka sai belgialaisen sionisti Jean (Yona) Fischerin mukaan, jonka s\xc3\xa4\xc3\xa4ti\xc3\xb6 rahoitti kyl\xc3\xa4n perustamisen. Kyl\xc3\xa4n ensimm\xc3\xa4iset asukkaat perustivat sitrushedelm\xc3\xa4puutarhoja ja toisen maailmansodan j\xc3\xa4lkeen paikalle kehittyi my\xc3\xb6s teollisuutta. Kfar Yona kasvoi etenkin Israelin itsen\xc3\xa4istymist\xc3\xa4 vuonna 1948 seuranneiden siirtolaisvirtojen my\xc3\xb6t\xc3\xa4. Kaupungin vieress\xc3\xa4 oli Shevut Am-niminen siirtolaisten v\xc3\xa4liaikainen asutusleiri, jonka asukkaat saivat ajan my\xc3\xb6t\xc3\xa4 asuntoja Kfar Yonasta.\n_START_SECTION_\nV\xc3\xa4est\xc3\xb6\n_START_PARAGRAPH_\nKfar Yonan asukasluku oli vuoden 2018 lopussa 23\xc2\xa0060. Vuonna 2002 vastaava lukema oli 10\xc2\xa0900 ja vuonna 1968 2\xc2\xa0650.'